Ületanud Põltsmaa jõe (silla kandevõime 15 t) jõuame Pajusi mõisa pargi  serva. Silla kummaski otsas olid 1930. aastateni veskid, piiritusevabriku hoone on jõe ääres alles. 1944. a. õhku lastud sild taastati sõidusillana alles 1990-ndatel. Mõis on asutatud 17. sajandil, 1721. a. annetas Peeter I selle Põltsamaa lossi valduste hulgas Heinrich Fickile. Wahlide perele kuulunud mõisa peahoones, millest kahjuks küll üks tiib lammutatud, on valla kultuurikeskus. Alles on mitmed uhked kõrvalhooned. Tänapäeval korraldatakse siin Pajusi valla vabaõhuüritusi. Sõidame asfaltteed mööda edasi  vasakule.